ବିରୋଧୀ ଦଳ କଂଗ୍ରେସର ସଭାପତି ସୋନିଆ ଗାନ୍ଧୀ ରବିବାର ମୋଦି ସରକାର ବିରୋଧରେ ଜୋରଦାର ବର୍ଷିଛନ୍ତି। ମହାମାରୀ ବିରୋଧରେ କୌଣସି ନୀତି ନାହିଁ, ଚିନ୍ତା ନାହିଁ, କୌଣସି ଉପାୟ ନାହିଁ କିମ୍ବା କୌଣସି ସମାଧାନ ନାହିଁ ବୋଲି କହି ସରକାରକୁ ସିଧା ସିଧା ଟାର୍ଗେଟ କରିଛନ୍ତି। ଦେଶରେ କୋଭିଡ ପରିଚାଳନାରେ ସରକାର ବିଫଳ ବୋଲି ମଧ୍ୟ ସେ କହିଛନ୍ତି। ବିଭିନ୍ନ ରାଜ୍ୟର ପ୍ରଭାରୀ ଏବଂ ଦଳର ସାଧାରଣ ସଚିବଙ୍କୁ ନେଇ ବସିଥିବା ବୈଠକ ଅବସରରେ ସୋନିଆ ଗାନ୍ଧୀ ମୋଦି ସରକାର ବିରୋଧରେ ଏଭଳି ବର୍ଷିଛନ୍ତି। କଂଗ୍ରେସରେ ବିଭିନ୍ନ ନେତାଙ୍କ ପଦ ପରିବର୍ତ୍ତନ ପରେ ଏହା ସୋନିଆଙ୍କର ପ୍ରଥମ ବୈଠକ ଥିଲା। ଆଗାମୀ ଦିନରେ କଂଗ୍ରେସ ଦେଶରେ ନେତୃତ୍ୱ ନେଇ ବିଜେପି ସରକାରକୁ କଡ଼ା ଜବାବ ଦେବାକୁ ଦଳୀୟ ନେତାଙ୍କୁୁ ଆହ୍ୱାନ କରିଛନ୍ତି ସୋନିଆ।
